Vokietijos akademinių mainų tarnyba

– Vokietijos aukštųjų mokyklų organizacija. Plėtoja tarptautinius ryšius tarp aukštųjų mokyklų, ypač akademinius mainus tarp Vokietijos ir užsienio.

Programas Lietuvai kuruoja 323 skyrius (Referat 323-Mittelosteuropa).

Tikslai 
Pagrindinės veiklos sritys:
 stipendijos remti aukštojo mokslo studijas, stažuotes Vokietijos ir užsienio šalių studentams, praktikantams, jauniesiems mokslininkams bei aukštųjų mokyklų dėstytojams;
 Vokietijos specialistų siuntimas į užsienio šalis ir parama jiems, įskaitant ir germanistus, dėstančius vokiečių kalbą, literatūrą, Vokietijos kultūrą;
 aukštųjų mokyklų tarptautinių ryšių plėtojimo rėmimas (informacinės programos, darbų publikavimas, konsultavimas);
 rūpinimasis absolventais ir buvusiais DAAD stipendininkais (ALUMNI) rengiant susitikimus ir publikuojant jų mokslinius darbus.

Stipendijų programos 
 Mokslinių tyrimų: Stipendijos aukštųjų mokyklų dėstytojų ir mokslininkų mokslo tiriamajam darbui, bendriems mokslo projektams su partneriais Vokietijoje. Trukmė – nuo 1 iki 3 mėn. Skiriamos ne dažniau, kaip kartą per 3 m. Amžius neribojamas.
 Jauniesiems mokslininkams, doktorantams moksliniam darbui, studijoms Vokietijoje. Pretendentai – mokslų daktarai, doktorantai, absolventai, siekiantys įgyti daktaro laipsnį Lietuvoje arba Vokietijoje, arba atlikti mokslinius tyrimus ar gilinti žinias, nesiekiant laipsnio. Trukmė – nuo 1 iki 10 mėn. (arba iki 30 mėn. doktorantūros studijoms, nes po 1 m. stipendija gali būti pratęsta). Amžius stažuotėms iki 6 mėn. – 32 m., stažuotėms nuo 7 iki 10 mėn. – 36 m. Medikams – papildomi reikalavimai 
 Podiplominėms studijoms – aukštųjų mokyklų absolventams ar studentams (išskyrus doktorantus), iki studijų Vokietijoje pradžios įgysiantiems kvalifikacinį akademinį laipsnį. Trukmė – 1-2 m.
 Stipendijos buvusiems DAAD stipendininkams (studijavusiems Vokietijoje mažiausiai 1 metus ir grįžusiems į Lietuvą ne mažiau kaip prieš 3 m.) 1-3 mėn. mokslinėms stažuotėms.
 Studentų grupių kelionės ar praktika Vokietijoje. Visų sričių ne žemesnio kaip 2 kurso 10-15 studentų grupių, vadovaujamų dėstytojų, kelionėms, trunkančioms iki 7-12 d. (apsilankymai aukštosiose mokyklose, specialybės seminarai ir susitikimai). Keliones organizuoja paraiškas teikiantys Lietuvos aukštųjų mokyklų dėstytojai.
 Menų studentams 1 metų studijoms. Amžius – iki 32 m.
 paskutinių kursų germanistikos, vertimų programų studentams: baigiamojo darbo parengimui (1-3 mėn. stipendijos).
 Stipendijos 3-4 savaičių vasaros kursams (vokiečių kalba ir literatūra, VFR kraštotyra, dalykiniai kursai). Visų sričių studentams, iki vasaros kursų pradžios pabaigusiems bent 2 studijų kursus. Pretenduoti į šias stipendijas galima kartą per 3 m.
 Ekonomikos, inžinerijos studentų vadybos studijoms (pabaigti) Achene, Acheno technikos universitete arba Kelne, Kelno universitete (plačiau žr. Mummert fondo stipendijos). Pretendentai – 3, 4 kurso studentai, bakalaurai. Trukmė – iki 3 m. Amžiaus riba – 24 m.

Lietuvos DAAD klubas 
2003 m. sausį įsteigtas Lietuvos DAAD klubas buria buvusius DAAD stipendininkus, siekia padėti Lietuvos aukštųjų mokyklų studentams, norintiems gauti DAAD stipendiją ir studijuoti Vokietijos aukštosiose mokyklose.

Pirmininkas – germanistas dr. Daumantas Katinas.

Klubo steigimo iniciatorius, pirmasis klubo valdybos pirmininkas – Vaidotas Kažukauskas.

Šaltiniai 

Vokietijos mokslas
Vokietijos fondai
Bona
Švietimo fondai
Akademinės organizacijos
1925 metai
Studijos Vokietijoje